Hvorfor inbound marketing? 6 gode grunde baseret på data\nSkrevet af Adam Villaume • 03. maj 2019 • 4 min. læsning\nHvor ofte er du blevet nysgerrig på et nyt marketingfænomen, for så at finde ud af, at det blot er ny vin på gamle flasker?\nHvis din erfaring ligner vores, er svaret “for mange gange”.\nMarketingbranchen er fuld af buzzwords og smarte vendinger, berøvet for egentligt indhold. Og måske tænker du, at inbound marketing er endnu et eksempel på et engelsk låneord, der lyder smart, men som truer med at fylde din hverdag med tomme løfter om “vækst” og “sorte tal på bundlinjen”.\nIndrømmet, inbound marketing lyder smart\nDer er imidlertid ikke noget Kejserens nye klæder over inbound som marketingstrategi.\nInbound holder nemlig, hvad strategien lover. Inbound kan potentielt revolutionere den måde, du laver marketing, og det gør, at inbound ikke bare lyder smart, men faktisk også er smart.\nHos Brand Movers gør vi meget ud af at basere vores positioner og meninger på data. Det gælder også vores forhold til inbound og i dette indlæg, får du indblik i data fra en undersøgelse gennemført af marketing automation-platformen HubSpot i 2018.\nData som viser, hvorfor vi er så begejstrede for inbound marketing.\nUndersøgelsen hedder State of Inbound 2018 og er baseret på spørgeskemabesvarelser fra flere end 6200 deltagere i 99 lande verden over.\nI undersøgelse var 57% af de adspurgte hverken kunder hos eller partnere af HubSpot, og repræsenterede en bred vifte af brancher, firmatyper og -størrelser.\nNok om det. Grundlaget er på plads, så lad os kigge på, hvad vi kan lære af undersøgelsen, hvad det betyder for inbound og for dig.\nTrafik og leads er den største udfordring\nIkke overraskende topper lead-generering og øget trafik listen over udfordringer for marketing. Uden trafik skaber man ikke nok leads og uden leads, er der ikke noget salg. Det er nok derfor hele 61% mener, den største marketingudfordring er at generere trafik og leads.\nMed inbound har du en række forskellige måder at imødegå denne udfordring, men de mest brugte er blogindlæg, e-mails og workflows, som både skaber trafik og genererer leads.\nDe bedste leads kommer fra anbefalinger\n32% af sælgerne i undersøgelsen svarede, at kundehenvisninger er den vigtigste kilde til at skaffe leads. Marketing kom ind på en andenplads med 28%.\nInbound marketing arbejder bevidst på at gøre kunder til ambassadører, hvis gode erfaringer med og relation til din virksomhed, får flere til at interessere sig for den.\nSamme undersøgelse viser, at den vigtigste faktor, når folk vælger en leverandør af business software er andre kunders erfaringer. Kundehenvisninger ligger således på 55% og kundereferencer, som casehistorier og udtalelser på 46%.\nMed inbound arbejder du altså med at påvirke det mest virkningsfulde felt direkte, og det skaffer flere leads.\nAlt for mange leads er kolde\nKun 25% af sælgerne i undersøgelsen mener, deres leads er varme. Leads af lav kvalitet betyder, at sælgere bruger en masse kræfter på folk, som egentlig ikke er interesseret eller ikke er relevante. Skønne spildte kræfter, som kunne være brugt bedre, ved at kvalificere leads.\nInbound handler om at tiltrække de rigtige personer, og udvikle dem til varme leads. Det betyder, at de leads, der bliver genereret med en inbound-strategi, er af højere kvalitet. Se bare næste punkt.\nInbound giver varme leads\nHubSpots undersøgelse viser, at 60% af de adspurgte mener, inbound genererer de bedste leads. 21% mener de bedste leads kommer direkte fra salgsafdelingen, mens kun 18% mener, den traditionelle outbound-strategi giver de bedste leads.\nDet er i virkeligheden én af de bedste forklaringer på hvorfor, og hvordan inbound virker. Der er mange måder at skabe trafik på, men det er kvalificeringen af leads, gennem strategisk indhold, der skaber værdi for kunden, som adskiller inbound fra andre strategier.\nOg det er denne kvalificering af leads, som skaber bedre resultater.\nInbound er mere effektivt\nI undersøgelsen svarede 75% af organisationerne, som arbejder med inbound, at deres marketingstrategi er effektiv. Til sammenligning svarede kun 62% af organisationerne med traditionelle outbound-strategier, at deres strategier var effektive.\nDet betyder, at folk, der arbejder med marketing, føler sig mere sikre på at nå deres mål, når de arbejder med inbound marketing. Ifølge undersøgelsen er der simpelthen større chance for at få succes, hvis inbound-strategier er en del af marketingindsatsen.\nInbound giver den højeste ROI\nFaktisk siger hele 53%, at inbound giver det højeste afkast på investeringen, hvorimod den traditionelle outbound-strategi bliver nævnt af 16%.\nDer er altså en markant forskel på ROI, men i betragtning af, at salg er afhængig af antallet af leads og kvaliteten af dem, er det måske ikke så mærkeligt, inbound virker bedre.\nStyrken ved inbound er netop strategiens fokus på leadgenerering og -kvalificering.\nEn anden forklaring kan ligge i, at det content, der produceres til inbound marketing, bliver ved med at trække besøgende til virksomhedens website og føre dem videre på købsrejsen. Jo længere tid, det har ligget online, jo højere ROI.\n1 grund til inbound marketing ikke virker\nVi har vist dig 6 gode grunde til at inbound virker, men trods højeste ROI, varmeste leads, øget effektivitet og trafik samt flere anbefalinger, er der situationer, hvor inbound kommer til kort.\nSå hvornår virker inbound marketing ikke?\nDet korte svar er: Når du ikke går “all inn”.\nInbound marketing virker ikke, hvis du blot “dypper tæerne” og kun får lavet en strategi uden at have en plan for produktionen af content. Inbound virker ikke, hvis du får lavet fantastisk content, men ikke laver et budget og en plan for distributionen. Inbound virker ikke, hvis du ikke har systemerne og ressourcerne til at følge op på dine nye leads.\nFor at få succes med inbound kræver det, at du “hopper i med begge ben”. Det er en investering i kræfter, tid og penge, men som vi har vist dig herover, er inbound marketing det hele værd.\nNysgerrig på inbound marketing?\nHvis du er interesseret i at vide mere om, hvordan du kan opnå bedre resultater med inbound, så book et uforpligtende møde med Brand Movers.\nVi er specialister i inbound marketing og kan levere alle dele fra strategi, planlægning og marketing automation til content produktion og distribution.\n← Video marketing i Danmark anno 2019\nDe 15 vigtigste råd: Sådan optimerer du din YouTube-kanal →


Hvad gør du, hvis du hugger dig selv i skinnebenet med en økse, og der ikke lige er en skadestue i nærheden? | Information\n»Prøv lige at stoppe op. Prøv lige at tage det ind. Lad os dvæle ved det et øjeblik, lad os fatte det; den sjette masseudryddelse i klodens historie.«\nFor syv år siden flyttede vi ud i den svenske skov, hvor vi bosatte os som nybyggere og byggede vores egen bjælkehytte. Vi ville finde det meningsfulde liv, vi ville finde hinanden og en følelse af ikke at være komplet og totalt, hundrede procent magtesløse. Det fandt vi. Men vi fandt også noget andet og meget mere uventet. Smerten.\nVi bor stadig primitivt i skoven (ikke i den samme hytte og ikke i den samme skov). Hver dag henter jeg vand i brønden. Hver dag fyrer jeg i brændekomfuret. Jeg ville gå i jesussandaler, hvis jeg havde råd, om vinteren bor jeg i en islandsk sweater. Jeg kunne i princippet også godt ryge pibe.\nJeg siger ikke, vi er de fede, at alle skal gøre som os, eller at vi sidder inde med den store gyldne løsning på klimakrisen. Vi har f.eks. både en bil og en generator. Jeg siger ikke, at der er fravær af hykleri i vores valg. Jeg siger: smerten.\nDet tager lang til at deprogrammere og omprogrammere sig selv – spørgsmålet er, om det nogensinde lykkes hundrede procent – men dette ved jeg om forsøget på at gøre ’noget’: Træder du ud af komfortzonen, vil du opleve en massiv mangel på komfort. Psykologisk, socialt og fysisk. Men det er lidt ligesom i fitness: no pain no gain.\nFrustration, desperation, tvivl, stress, ulykke, vrede er fuldgyldige medlemmer af det menneskelige følelsesregister, og følelserne tjener et formål: Det er dem, der får os til at handle. Det er ikke hjemmebagte boller eller karriereambitionen om at blive socialøkonomisk innovator inden for bæredygtig disruption. Det er ikke reklamen, og det er ikke løgnen, det er ikke dét, der får folk til at sprænge rammerne, ikke for alvor. Det er, når de mærker smerten.\nDet er, når man erkender, dybt i sig selv og i al sin totalitet, at enten gør man noget, eller også går man til grunde.\nDesværre er kulturen på lykkepiller, og når vi taler om den sjette masseudryddelsesbegivenhed i klodens historie, kræver vi, ret blå i hovedet, at nogen skal give os ’håb’ eller ’inspirere’ os – som om vi desværre ikke kan gøre noget, hvis det indebærer, at vi mister vores positivitetsprivilegier.\nVi taler om elbiler, plasticposer og hjemmestrikkede karklude. Vi køber øko, fairtrade, genbrugstøj, undgår madspild og tager offentlige transportmidler, men der er ingen fisk tilbage i Limfjorden. Man kan ikke spise fiskene fra Østersøen, Stillehavet er fuld af plastic. Jorden er giftig, og drikkevandet er fuld af pesticider.\nVi taler om kødforbrug, affaldssortering og om at sige nej til trykte reklamer. Fanatikerne iblandt os foreslår måske, at folk holder op med at flyve, og mumler noget om, at det ikke er en menneskeret at kunne holde ferie i de varme lande. Bierne er næsten væk, fuglene er næsten væk, blomsterne er næsten væk, skoven og de vilde dyr.\nVi er optaget af af nudge den enkelte forbruger – men lader de kapitalismestyrede multinationale virksomheder snyde i skat, sprænge bjergene og holde slaver, mens det industrielle landbrug sprøjter maden, pløjer gravhøjene og stabler de fastspændte penicillinpumpede grise i lag.\nPrøv lige at stoppe op. Prøv lige at tage det ind. Lad os dvæle ved det et øjeblik, lad os fatte det; den sjette masseudryddelse i klodens historie.\nVi efterlader et goldt landskab til børnene.\nJeg er sikker på, at vi i dette lille lukkede selskab mærker smerten. Jeg er sikker på, vi har sat os ind i problemet. Vi er velinformerede og står klar med en akademisk samfundsanalyse og en psykologisk forklaring på lammelsen, hvis det er. Men så alligevel.\nLad mig forklare min pointe sådan her: Hvad gør du, hvis du hugger dig selv i skinnebenet med en økse, og der ikke lige er en skadestue i nærheden?\nAndrea Hejlskov er forfatter.\nklima og miljødepressionmeningen med livet\nNiels Duus Nielsen, Mette Poulsen, Randi Christiansen, Jeppe Juul, Olaf Tehrani, Troels Holm, Anders Graae, Kurt Nielsen, Anker Nielsen, Estermarie Mandelquist, Flemming Berger, Torben K L Jensen, ingemaje lange, Esben Lykke, Britta Hansen, Tor Brandt, Jakob Venning, Klaus Brusgaard, Jørn Andersen, Eva Schwanenflügel, Pernille Hansen, Erik Nissen, Christian Estrup, Charlotte Ardal og Frede Jørgensen anbefalede denne artikel\n28. marts, 2018 - 13:12\nDer er faktisk ikke skove nok til at vi kan være i dem. Så enten skal vi have meget mere skov eller vi skal være meget færre. Begge deles kan anbefales. I øvrigt er det klart set, og man må undre sig over, hvad det er de ikke kan få øje på - som andre ser så klart.\nAnders Graae, Bettina Jensen, Lars Jørgen Hansen, Per Torbensen, Henrik Leffers, Michael Friis, Jakob Venning, Benta Victoria Gunnlögsson og Christina Balslev anbefalede denne kommentar\n28. marts, 2018 - 19:36\nHjemmestrikkede karklude har vi derhjemme\nog vi er blokeret\nfantastisk indlæg, Andrea\nKurt Nielsen, Flemming Berger, Pernille Hansen, Benta Victoria Gunnlögsson og Kim Houmøller anbefalede denne kommentar\n29. marts, 2018 - 11:13\nVi Homo Sapiens er altødelæggende. Og udfordringen er hvis vi finder en løsning, så åbner den nye udfordringer. Hvis alle flytter ud i skovene, så er der ikke skove nok skriver Erik Nissen, og der er kke nogle til at producerer diesel til Andreas generator m.v.\nLæs Sapiens - en kort historie om menneskeheden af Yuval Noah Harari\n29. marts, 2018 - 11:16\nSikken en jereminade, jeg tror jeg flyver en tur til Barbados for at komme i humør igen. Tænker miljøasketerne egentlig på den CO2 belastning som livsnyderne udsætter atmosfæren for, når vi bliver tvunget til at trøste os lidt oven på deres dommedagsprofetier? Der var da på tide de begynder at tage lidt mere ansvar for deres synspunkter.\nHenrik Hansen og Nike Forsander Lorentsen anbefalede denne kommentar\n29. marts, 2018 - 11:29\nHej Andrea Man skal altid have en kompresforbinding, og mobil telefon med på skovarbejde. Øksen skal være sat helt op, slebet så skarp som muligt. Så sætter den sig i træet, i steddet for i dit ben. Jeg er vild med dine "opråb". Hilsen en gammel skovhugger\nSvend Erik Sokkelund, Gunilla Funder Brockdorff, Per Torbensen, Randi Christiansen, Pernille Hansen, Egon Clausen, Nina Storm W, Jørn Andersen, Flemming Berger, Jeppe Juul og Katrine Damm anbefalede denne kommentar\n29. marts, 2018 - 11:34\nHenning Kjær, Jeppe Juul og Søren Ferling anbefalede denne kommentar\n29. marts, 2018 - 11:55\nKære Andrea og Information tak, for at ruske op i vores middelklasse drømmeverdens diskurs som vi er så bange for ikke at kunne leve op til, de normer der er påduttes af os selv og de store firmaer, der gør at vi med glæde gældsætter os i årtier, lever i den verden der forbruger mest af klodens værdier, på trods af vi ved at der skal tre jordkloder til at holde gang middelklasse drømmen, der gør det muligt at forbruge middelmådige forbrugsvare. For hvad med de kære børn skal de ikke opleve middelklassens drøm? Med hovedet farvet af lyset fra ligegyldige elektroniske enheder opdrager vi endnu engang en flok intetsigende forbruger, der skal lærer at konsumere den elendighed vi bliver ved med at producere, husk at et kilo speltmel kun koster 60 kroner. Fortsat god dag\nPernille Hansen, Troels Holm, Anders Graae, Jeppe Juul og ingemaje lange anbefalede denne kommentar\n29. marts, 2018 - 12:26\nJeg håber Andreas opråb er opfordring til at alle kan bidrage og ikke et surt opstød som nogle vil tage afstand fra miljø politik skal være indragende vedholdende og langsigtet så kan det batte noget\n29. marts, 2018 - 13:07\nI DK, dyrker landbruget dyrker mad nok til 15 millioner mennesker. Det meste bruges til foder til dyrene (81%). Landbruget lægger beslag på ca. to tredjedele af det samlede areal i DK - Der burde være rigeligt med jord til alle, hvis vi vælger at deles om det, i stedet for at en lille gruppe bruger det til at vedligeholde deres samlede gæld på 350 milliarder ...\nEt sådant valg vil desværre betyde, at det bliver sværere for den enkelte at abonnere på tilværelsens lethed i form af smarte måltidskasser og alskens andre nemme løsninger, som "man" kan betale sig fra ... hvis "man" altså har råd til det - omvendt kan det også betyde at flere vil få det bedre, fordi de kan finde mening med tilværelsen, når "man" selv kan få lov til at tage ansvar for den føde, der proppes i kæften ... Det vil så også betyde at de stakkels veluddannede individer, der har så travlt bag skærmene i storbyerne, må lære at bruge deres hænder til andet end at klikke sig igennem dagens opgaver - I virkeligheden er det et temmeligt skrækindjagende scenarie, for mange, at tænke sig at de skulle til at udføre et reelt stykke arbejde i stedet for at få føden leveret til gadedøren ... men sådan er vi jo så forskellige ...\njon jacobsen, Randi Christiansen, Pernille Hansen, Egon Clausen, Troels Holm, Anders Graae, Anna Louise Finck-Heidemann, ingemaje lange, Søren Bro, Esben Lykke, Per Torbensen og Michael W Pedersen anbefalede denne kommentar\n29. marts, 2018 - 13:32\nMan må da håbe at den svenske skov ikke visner og falder død om af en sådan omgang vissen tankegang.\n29. marts, 2018 - 13:48\nGlimrende kommentar Lorentsen og hils Esben\n29. marts, 2018 - 13:59\nHvis jeg hugger mig selv i skinnebenet med en økse, og der ikke er en skadestue i nærheden, så tager jeg naturligvis et billede og poster historien på de sociale medier.\nOg nu kan du spørge dig selv: Hvordan vil du crowdfunde din livsstilsturisme i en verden uden teknologi?\nJørgen Larsen, Troels Brøgger, Henrik Brøndum, olivier goulin, Lars Bo Jensen og Anders Reinholdt anbefalede denne kommentar\n29. marts, 2018 - 15:11\nherlig livsbekræftende artikel, er altid godt at se hver gang nogen kan tænke selvstændige tanker, i stedet for at flyde med strømmen som de andre døde fisk, og er helt sikkert at de svenske skove trives lidt ekstra som følge af det positive selskab, jeg får helt lyst til at gå på svampejagt og se om de danske skove viser lidt gavmildhed her helt uden for sæson.\nog nej der bliver ikke postet på noget medie i den anledning, jeg kan sagtens nyde helt uden at fortælle nogen om det.\nPernille Hansen og Frede Jørgensen anbefalede denne kommentar\n29. marts, 2018 - 15:19\nTror Andrea Hejlskov, at skoven er glad for, at de er flyttet ud i den? Hvor er skoven henne i indlæggets bekymring? Måske består den omtalte smerte mest af alt, mere eller mindre bevidst, i at opdage at mennesker ikke er forvaltere af naturen men en del af "den". Den menneskelige bevidsthed er ikke verdens bevidsthed. Mennesker ER ikke verden. Måske skyldes en del af klima-, miljø- og udryddelseskatastroferne, at mennesker i lang tid har troet det og handlet efter det. Den indre verden afspejles i den ydre og omvendt. Vi skal tale med verden, direkte, på nye måder der måske afspejler ældgamle, afspejler noget vi har glemt, noget der ikke er kapret af et antropocentrisk sprog. Det er ikke det antropomorfiserende, der er problemet, som mange har ville forsøge at bilde alle ind i mange år men det omvendte, det antropocentriske. Hvad angår kødforbrug, så bør det være nul, hvor end det er muligt. De fleste er ikke eskimoer i øde egne af verden, hvor intet andet er muligt, så ændr det hvis du mener det alvorligt, hvad angår at tænke på klima, miljø og ikke mindst de næste generationer, blodbeslægtet familie eller ej. Jeg tror, en af de største smerter, et menneske kan have i sit liv, er at føle sig som en turist i sit eget liv og hele tiden forsøge at fixe sig selv på en måde, der understøtter den åndelige turisme. Det er en æstetisk vildfarelse, der ikke anerkender, eller måske overhovedet opdager, vildskab. Den smerte er mest af alt er en følelsesbedøvende lidelse. At tale til verden og lytte til svar, at indgå i en dialog med verden frem for at tale om verden er vigtigt, fordi det er at betragte og forstå verden som et hjem, og at ægte smerte er en ven, fordi det eneste alternativ er flugt. Vi er fucked, hvis vi forsøger at finde en enkelt løsning på alle mulige problemer i verden. Det er derfor, at det altid er ironisk ment eller burde være det, når nogen taler om at "løse verdenssituationen". Fravalg skaber fokus på, hvad du kan gøre i dit liv. En anden ting i den sammenhæng er at ignorere størstedelen af politikeres enetaler, fordi de er købt og betalt af de forretningsfolk, der ser verden som et stort produkt, de vil have flest aktier i.\nJens Thaarup Nyberg, Randi Christiansen og Kurt Nielsen anbefalede denne kommentar\n29. marts, 2018 - 15:22\n1. Start en sekt: "Lemmingisterne".\n2. Når den indviede når højeste oplysningsstadie, vandrer denne ud til nærmeste slagteri. Den indviede skyder tre køer, og dernæst sig selv i hovedet. Kødet fra køerne foræres væk, kødet fra den indviede går til kompost.\n3. Verden er frelst efter at samtlige af dem, der taler om overbefolkning har dræbt sig selv.\nNej... det der kommer til at ske er selvfølgelig at man begynder at tale om overbefolkning. Og de folk der er "i overskud", vil selvfølgelig være dem, der i dag ikke har råd til flyveture til Korfu. Medmindre man da bliver "dem der ikke er i overskud"'s soldater eller politi.\nDet er kommentarer som din, jeg betragter som åndelig turisme, fordi den er bygget på ironisk distance. Ironisk distance forsøger at skåne en selv, men det nytter ikke noget i denne sammenhæng, hvilket artiklen, som jeg var lige rigeligt hård ved i egen frustration måske, faktisk peger på. Føl smerten og gør noget ud fra den. Fordi det giver mening, fordi det anerkender livet, mens du er her.\nRandi Christiansen og Troels Holm anbefalede denne kommentar\n29. marts, 2018 - 15:50\n@Rune Rasmussen, besidder du evnen til at være selvironisk?\n29. marts, 2018 - 15:56\n29. marts, 2018 - 16:09\n@Rune Rasmussen, cool. Jeg spørger bare, fordi jeg gentagne mange gange har set dig være sur på "ironi".\n29. marts, 2018 - 16:30\nOkay, ja, jeg kritiserer specielt en ironisk distance til visse meget vigtige ting, som har bedre af at blive mødt direkte. Der findes jo mange former for ironi, og selvironi er til tider nødvendigt for ikke at blive selvhøjtidelig. Det er ikke så tit, jeg angriber lige den af samme grund, selvom alt selvfølgelig kan overdrives. Alvor er godt. Selvhøjtidelighed er ikke godt, fordi det gør alt til et egocentrisk projekt.\nNis Jørgensen, Randi Christiansen, Anders Sørensen og Bettina Jensen anbefalede denne kommentar\n29. marts, 2018 - 17:47\nKære, så gik der alligevel jeg og mig og du og dig i den, men hvorfor side inde når alt håb er ude? God tur\n29. marts, 2018 - 18:39\nJeg var såmænd ikke ironisk og heller ikke selvdistancerende, blot humorøst fortvivlet og vred. Jeg vil vitterligt hellere se dem, der ser løsningen på klimaet som værende at gøre op med "over"-befolkning, at de alle begår selvmord. Hellere det end de begår folkemord på alle dem de ser som værende" i overskud".\nMit "carbon footprint" på denne jord er nok højere end artiklens forfatter, men ikke med særlig meget. Og ikke af frit valg. Jeg distancerer mig altså ikke fra noget selv.\n29. marts, 2018 - 18:57\nFrustration over manglende evne til som ene menneske at kunne gøre voldsomt meget er til at tage at føle på sommetider. Det kan jeg klart genkende. Deraf min kommentar om at fravalg skaber fokus. Man kan som enkeltindivid gøre noget og ikke mere.\nJeg synes, du er faret vild i dine tanker om mord eller selvmord, hvad angår overbefolkning, for det hjælper selvfølgelig ingen. Man kan godt pointere, at overbefolkning er en del af problemet uden at ønske noget ondt for andre. Mord ER selvmord. Vold løser ingenting, det avler bare mere vold. Dermed dog ikke sagt, at vold ikke vil blive en del af det hele, hvis de grådigste iblandt os fortsat insisterer på at eje, udnytte og ødelægge alt for alle. Man kan kun undertrykke nogen indtil et vist punkt, før helvede, retfærdigvist, bryder løs.\nJens Thaarup Nyberg, Randi Christiansen, Troels Holm, Anders Graae, Kurt Nielsen, Achim K. Holzmüller og Bettina Jensen anbefalede denne kommentar\n29. marts, 2018 - 20:11\nAlle er ansvarlige. Gør noget i stedet for at båse folk som ' økoasketer' som en eller anden i denne tråd gør på ucharmerende og selvhævdende vis. Det er alvor, og der er ikke tid til mudderkastning og smalltalk. Let r*ven og tag ansvar.\nRandi Christiansen, Magnus Berg-Pedersen, Kurt Nielsen, Henrik Brøndum og Jeppe Juul anbefalede denne kommentar\nAndrea har valgt sin eget individuelle svar på klima og miljøkrisen. Jeg har respekt for at hun handler konsekvent på en indsigt. Men man finder ikke løsningerne gennem den slags individuelle tiltag. Man køber sig kun en smule aflad for sin fortids synder. For vi kan ikke alle flytte ud i skoven for så forsvinder den. Der er brug for fælles visioner om en anden fremtid end den vi daglig hører fra magthaverne som 'nødvendigheden politik'. For den leder os kun i afgrunden.\nJeg beder til at personer som Andrea vil invistere deres indsigt i fællesskabet og ikke kun i individuel selvrealisering.\nHenrik Rasmussen, Achim K. Holzmüller, Helle Winum, Troels Brøgger, Marie Jensen og Flemming Berger anbefalede denne kommentar\n29. marts, 2018 - 23:34\nVi kan ikke tage på skovtur med snart 8 milliarder mennesker. Det vi kalder natur er for det meste alligevel kulturlandskaber. Storbyen og fællesskabet er vejen frem. Med lidt omtanke og kreativitet vil vi kunne rette op på de problemer vi selv har skabt.\n30. marts, 2018 - 01:02\nJeg er ikke selvhævdende, men selvglad.\n30. marts, 2018 - 13:11\n" ... pløjer gravhøjene og stabler de fastspændte penicillinpumpede grise i lag."\n30. marts, 2018 - 13:36\nDer findes så mange muligheder for at skrue ned for sit klimaaftryk, andet en at flytte ud i skoven. Den største udfording er desværre mest, at den ene % (læs verdens rigeste) skruer op for forbruget, i takt med at vi andre sparer. Fx Musk, hvis raketter, forbruger lige så meget energi på opsendelsen, som hele det afrikanske kontinent kan producere samtidig.\nMen helt banalt, kan vi alle bidrage til at efterlade en bedre verden.\nJeg har 3 vandsystemer i mit hus. Rent vand, regnvand og gråt vand. Det betyder at jeg kun forbruger max 2000 liter drikkevand om året. vaskemaskine og bad kører på regnvand og vandet bliver derefter til gråt vand, som kan bruges i toilettet eller til havevanding.\nDette er inspireret af en 5 etagers beboelsesejendom i Berlin, hvor beboerne selv havde finansieret installationen af dette helt automatiske anlæg. Så det kan sagtens lade sig gøre i byen også.\nSpar på energien: Koldtvandsvaskemaskine, A+++ køleskab (kan yderligere isoleres udenpå og opnå endnu mindre forbrug) Led pærer og lysautomatik, samt intelligente termostater til varmen. Brug kun strømkrævende maskiner i dagtimerne hvor sol og vind leverer mest.\nSpis mindre kød eller lad helt være.\nReparer i stedet for at smide ud. Køb brugt.\nMan behøver ikke at bo i en skov for at tænke sig om.\n@ Henrik Brøndum - du er den sjoveste troll her på Informeren, griner af dine flabede indspark :-), dog er jeg overbevist om at du i virkeligheden lever i total askese og afholdenhed :-)\nPer Torbensen, Randi Christiansen og Magnus Berg-Pedersen anbefalede denne kommentar\nDu er også forkert på den, og barnlig I din attitude i dit første indlæg.\nRandi Christiansen, Henrik Brøndum og Olaf Tehrani anbefalede denne kommentar\n30. marts, 2018 - 21:34\nAndrea Hejlskov skriver:\n"Jeg siger ikke, vi er de fede, at alle skal gøre som os, eller at vi sidder inde med den store gyldne løsning på klimakrisen. Vi har f.eks. både en bil og en generator. Jeg siger ikke, at der er fravær af hykleri i vores valg. Jeg siger: smerten. (...) – men dette ved jeg om forsøget på at gøre ’noget’: Træder du ud af komfortzonen, vil du opleve en massiv mangel på komfort. Psykologisk, socialt og fysisk. Men det er lidt ligesom i fitness: no pain no gain."\nDet er derfor politikerne ikke vil røre ved bæredygtighed, for så skal de fortælle vælgerne, at vi middelklassedanskere ikke længere kan leve og forbruge som forkælede baroner og grever, at vi ikke længere kan lade os opvarte af slaver, som gør alt det beskidte og besværlige arbejde. Ja, altså ikke slaver af kød og blod, men maskinslaver, som drives af forskud på fremtiden, overtræk af fremtidige menneskers frihed og levevilkår.\nNogen er dygtige til at formulere intellektuelle forsvar for et fortsat liv i privilegier. Andre prøver at leve med smerten i et misk-mask af kompromisser og tilbagefald. Ingen kan gøre det perfekt uden at melde sig helt ud af samfundet. Det kan ikke passe, at det skal være måelstokken for at være hævet over kritik.\nGunilla Funder Brockdorff, Henrik Rasmussen, Randi Christiansen, Pernille Hansen og Jeppe Juul anbefalede denne kommentar\n31. marts, 2018 - 20:44\nog menneskets gennemsnitsalder skal igen ned på de nogen og tredive...\n01. april, 2018 - 13:58\nOle falstoft, med sine indlæg bidrager andrea. For mig er det interessant at læse, om hvordan andrea møder sig selv og den eksistentielle smerte, der forstærkes så grumt i disse morderiske misbrugstider.\nAt flytte ud i skoven er selvfølgelig ikke et valg, alle kan eller behøver at gøre. Men føler man kaldet, og har man muligheden, kan det være en stor oplevelse at trække sig tilbage fra verdens larm og ud i skovens dybe stille ro. Andrea kommer i kontakt med dybere eksistentielle lag og vinder indsigt, som hun deler med os. Det er værdifuldt. Om vi når at blive reddet fra vanviddet er spørgsmålet.\nMen til en begyndelse må man spørge, hvor vanviddet kommer fra. Nogen bud? Fordi jeg elsker livet så meget, er det et spørgsmål, som har optaget mig hele mit liv. Hvad er det dog, som ødelægger det for os? Hvorfor denne lidelse, er den virkelig nødvendig? Og jeg er blevet klogere.\nJeg har altid været søgende, og siden min kristendomskundskabslærerinde i 2 klasse sagde, at hvis man spurgte gud, fik man svar - og jeg så til min egen store forbløffelse fik det - har jeg læst og lyttet til de, som forekom at have gode bud på oplysning. Det har været en spændende oplysnings-og dannelsesrejse, og een af de seneste for mig meget befriende budbringere er eckhart tolle.\nHer et link til et kort utube klip, hvor han taler om ego og væren : http://youtu.be/Fx7bUW7zo3M\nTanker - bortset fra naturligvis de tanker vi anvender i praktisk øjemed - er ego. Som vi er programmerede med siden god knows when. Bemærk, hvordan de lever deres eget liv og kører os rundt i manegen. Giv slip på denne djævelske programmering og du vil opleve ren væren. Du vil få dit liv tilbage, og du er nu vågen på din rejse. Mkh\nRune Rasmussen og Nis Jørgensen anbefalede denne kommentar\n01. april, 2018 - 21:45\nVejbred ville jeg forsøge i tilfælde af øksehug . Smerte er nok sundere end bekvemmelighed - vi er ved at gå under i jagt på bekvemmelighed. Godt skrevet - tak !\nNiels Duus Nielsen, Jeppe Juul og Randi Christiansen anbefalede denne kommentar\n01. april, 2018 - 23:39\nEfterlyser ”fælles visioner……..og ikke kun individuel selvrealisering”.\nOg imens vi i apatisk passivitet venter på den store Messias med de ”fælles visioner” er vi bekvemt fritaget for ansvar, og kan leve videre i det bøvsefremkaldende, middelmådige gennemsnitsliv med et kryds hvert fjerde år på Alternativet som det mest revolutionerende. Et liv som med usvigelig sikkerhed fører os direkte i afgrunden.\nMen man kan også vælge at læse at Andrea Hjejlskov deler sin frustration med fællesskabet, og på den måde bliver en rollemodel der viser, at den nødvendige forandring gør noget ved vores komfortzone. Men at man alligevel tager ansvaret på sig, fordi nok er nok.\nMen så sætter man jo sig selv i spil. På den mindre bekvemme måde.\nSå er det måske mere rart, at vente på Messias med de fælles visioner.\nNiels Duus Nielsen, Jeppe Juul og Nis Jørgensen anbefalede denne kommentar\n02. april, 2018 - 09:10\nJohnny: Som jeg skrev har jeg respekt for Andreas valg Det er jo ikke sådan at vi enten må vælge mellem individueller eller fælles løsninger - begge muligheder skal være i spil. Fælles løsninger kommer ikke fra en eller anden 'messias' som du skriver men er netop fælles. Det er løsninger vi arbejder os frem til gennem samarbejde og diskussioner - der er ingen messias der kommer os redder os. Hvis vi blot 'sidder på vores røv' og sætter vores kryds ved hvert folketings valg sker der helt sikkert intet - så jeg beklager hvis mit indlæg bliver tolket på den måde. God påske !\nJohnny Hedegaard og Jeppe Juul anbefalede denne kommentar\n02. april, 2018 - 11:16\nPernille Faxe: Vodka først, så vejbred, og til sidst gaffa tape. Det kan man slet ikke undervurdere :-)\n02. april, 2018 - 12:03\nJeg savner ærlig talt, at man værdiger mit indlæg en kommentar - videoen med eckhart tolle tager kun små fem minutter\n02. april, 2018 - 16:37\nRandi Ok jeg så ikke lige dit indlæg før.\nJeg ved ikke, hvad jeg skal stille op med Tolles udsagn Der er i og for sig ikke noget, af det han siger, jeg er uenig i, men i denne sammenhæng (klimakrisen og den eksistentielle smerte)ved jeg ikke, hvad jeg skal bruge det til. Det er svært ikke at blive overfaldet af pessimisme og depressive tanker, når man tænker dybere over 'verdens tilstand', der kan jeg godt følge Andrea. Men disse tanker kommer jo ikke 'fra en selv', men fra ydre forhold. De er ikke 'forkerte tanker', det er de lalleglade teknooptimister og klimabenægterne, der er forkert på den. Så større selvindsigt hjælper os ikke. For mig at se er den eneste kur mod af falde i et 'sort hul', at dele sine tanker med andre, at arbejde sammen med andre på at forandrer tingens tilstand - lige meget hvor 'latterligt ubetydeligt' ens bidrag er. Bare det at gøre noget sammen med andre er afgørende for ikke at falde i hullet. Men derud over må vi lære at leve med den 'eksistentielle angst' og indstille os på, at den er et grundvilkår for tænkende mennesker\n02. april, 2018 - 18:55\nTak ole, og jeg er enig med dig langt hen ad vejen, men du må forstå, at tolles analyse af tankernes og dermed egoets ophav, som tilmed primært udefrakommende, er afgørende for, hvordan vi kan forstå os selv som mennesker og dermed for, hvorledes vi er i stand til at håndtere eksistentielle udfordringer.\nHvis vi forstår, at tankerne skaber egoet, at de kommer udefra og vi derfor forstår, at vi ikke er vores tanker, er vi bedst muligt rustede i livet. Og jo flere der forstår dette, jo mindre plads vil egoet og dermed alle dets afledte ulyksaligheder optage i verden.


Når du høst artiskok? / Shareoflancaster.com\nHvordan man tillægger en sengeramme smedejern hovedgærde\nHvordan man laver et hul i din madras\nKonkrete mug gør Tips\nTegn på, at din opvaskemaskine går ud\nSådan oprettes en Beach-tema soveværelse\nHvordan man kan dekorere et siciliansk køkken\nVarmelegemet bliver ikke Orange i min Maytag væg ovn\nHvordan til at gengive en plantegning\nSalt dræber alger?\nNår du høst artiskok?\nArtiskokker (Cynara scolymus), en type af tidsel, producere spiselige blomsterknopper på top 3-6 fod høje stængler. Disse flerårige grønsager, som vokser i US Department of Agriculture plante hårdførhed zoner 6 til 9, kan producere op til 15 år ved korrekt pleje for, selv om de er mest produktive for kun tre eller fire år. Høst på det rigtige tidspunkt øges plante produktivitet og kan resultere i en anden flush af knopper.\nArtiskokker blomstrer normalt ikke det første år efter plantning, så de ikke er høstet indtil det andet år. Dette giver staude vegetabilske tid at etablere et sundt rodsystem i haven, så det kan forblive produktive for mange år. Høsten begynder normalt i midsommer i starten af blomstrende, selv i køligere områder, blomstringen ikke kan forekomme indtil slutningen af sommeren. En anden produktionsperioden kan forekomme i efteråret i områder med ingen falder frost, hvis knopperne er alle høstet i løbet af sommeren og intet er overladt til at blomstre.\nHver artiskok bud består af lag af grønne dækblade, ligner kronblade. Modne knopper er normalt svarer i størrelse til en apple eller tennis bold. Dækbladene begynde at sprede som bud tilgange udløb. Høste disse knopper som dækblad tips løsne og begynde at løfte fra opløbet, men før de åbner helt og blomst. Kontrollere artiskokker dagligt efter knopper begynder at danne og høste dem straks, når de når den ønskede udviklingstrin.\nOrdentlig skæring resulterer i bedre opbevaring for artiskok bud og skade ikke plante, så den forbliver sundt og produktivt. Når fødslen er fuldt dannet, men før den åbner, skæres stilken under opløbet med en skarp, ren kniv. Efterlad 2 til 3 inches af stænglen knyttet til artiskok bud, når skære det. Artiskok planten stadig kræver regelmæssig vanding af 1 tommer vand hver uge, så det kan fortsætte med at vokse og måske producerer en anden afgrøde. Skære hele anlægget til jorden efter høst, når det begynder at dø tilbage naturligt i efteråret.\nArtiskok knopper, når korrekt høstet på det rigtige tidspunkt, gemme op til en uge i køleskabet. Placere dem i en perforeret plast producere taske og holde dem i vegetabilske skuffen i køleskabet hjælper dem med at opretholde kvaliteten. Kun artiskokhjerter, eller kødfulde midt i opløbet, fryse godt. Når du bruger en artiskok, fjerne den fibrøse blomstrende del fra centrum. Den fibrøse del er omgivet af hjertet, den primære spiselige del af opløbet. Den kødfulde afdeling nær bunden af de ydre dækblade er også spiselige.\nSådan Care for artiskok planter\nFølgesvend plantning for artiskokker\nListe af grøntsager, der vokser i haver\nPleje til skrald afhændelse\nHvordan laver jeg et Arrangement med frugter & grøntsager?\nHvordan til at plante af tegn\nGrøntsager, der kan reproducere på deres egen


VORES MEDLEMMER | ENVEE\nMuneeb, Design og Produktion\nMuneeb er 14 år, fra Nordvest i København og sidder med i Design og Produktionsafdelingen i ENVEE. Muneeb synes det er fedt at være en del af ENVEE, fordi der er et stærkt sammenhold og fordi man kommer tæt på de andre drenge.\nMo, Salg og Sponsor\nMo er 16 år, fra Nordvest og sidder med i ENVEES Salg og Sponsor afdeling. For Mo er det fedeste ved at være med i ENVEE sammenholdet med de andre drenge.\nJosva, Kommunikation og Marketing\nJosva er 15 år og kommer fra Nordvest i København, og sidder i ENVEES kommunikations- og marketingsafdeling. Han har stået for at lave hjemmesiden og grafik af produktet. Josva synes det er fedt at være med i ENVEE, fordi man får lov at prøve en masse ting, som man ikke ellers lærer i skolen. I sin fritid redigerer han film og ses med venner.\nKarim, Design og Produktion\nKarim er 16 år, fra Nordvest i København, og arbejder i ENVEES Design og Produktionsafdeling. Det bedste ved ENVEE er fællesskabet.\nAhmad, HR og Økonomi\nAhmad er 15 år, fra Nordvest i København og arbejder i HR og Økonomi. Ahmad synes det bedste ved ENVEE er sammenholdet med de andre drenge og få muligheden for at starte sin egen virksomhed med dem.\nAnas, HR og Økonomi\nAnas er 14 år, fra Nordvest i København og sidder med i ENVEES HR og Økonomi afdeling. Det fedeste ved ENVEE er fællesskabet og at man bliver gode venner med alle de andre drenge.\nNabil, Kommunikation og Marketing\nNabil er 14 år og fra Nordvest i København, og arbejder i ENVEES Kommunikations- og marketingsafdeling. For Nabil er det særligt sammenholdet og de nye venner, der gør det fedt at være en del af ENVEE.\nYahye, Design og salg\nYahye er 13 år og er fra Nordvest i København, og sidder i ENVEES Design og Salgs afdeling. Yahye synes det er sjovt at være med i ENVEE, fordi man lærer mange nye ting og får indblik i, hvordan man driver en virksomhed.\nHadi, Salg og Sponsor\nHadi er 15 år, fra Nordvest i København og arbejder med salg og sponsorer i ENVEE. Det bedste ved ENVEE er arbejdet med virksomheden og samarbejdet mellem os drenge.\nAbbas, Salg og Sponsor\nAbbas er 16 år, bor i Nordvest i København og er en del af ENVEES Salg og Sponsorafdeling. For Abbas er det særligt sammenholdet med de andre drenge, der gør det sjovt at være en del af ENVEE.\nYad, Kommunikation og Marketing\nYad er 14 år og fra Nordvest i København, og sidder i ENVEES Kommunikations- og marketingsafdeling. Yad synes det er fedt at være en del af ENVEE, fordi der er et godt samarbejde mellem drengene. Og så er det en fed måde at lære nye folk at kende på.\n© 2020-2021 ENVEE. envee@outlook.dk


iPhone 8 Plus test – kameraet slår alt jeg hidtil har prøvet - MereMobil.dk\niPhone 8 Plus test – kameraet slår alt jeg hidtil har prøvet\nTEST: Kameraet er det største argument for at købe iPhone 8 Plus, der på mange punkter blot er en iPhone 7 Plus med ekstra power og glasbagside.\nHer er en iPhone, der i virkeligheden bare er en mellem-model. Det er modellen til dem, som stadig vil have en Touch ID fingeraftrykslæser, og som ikke vil betale op mod et par tusinde kroner ekstra, for at få fat i iPhone X.\nHidtil har et ”Plus” på iPhone indikeret den ultimative topmodel, men sådan er det ikke længere. I hvert fald ikke i år.\n– iPhone X – alt du skal vide om jubilæumsmodellen\nMin iPhone 8 Plus test kommer frem til, at det er et stykke fremragende elektronik, som ikke skiller sig ud fra mængden på andet end ét punkt. Kameraet. Til gengæld er det helt vanvittigt godt.\nSkærm: 5,5” (LCD)\nOpløsning: 1080 x 1920 px\nVand og støv: IP67\nKamera: 12 megapixels (dual-sensor), 2x optisk zoom\nBluetooth: 5.0, Wi-Fi 801.11 a/b/g/n/ac\nTouch ID: Ja. På fronten\nStørrelse: 158,4 x 78,1 x 7,5 mm.\nEn top-tunet iPhone 7 Plus\nApple anerkender ikke, at iPhone 8 Plus i virkeligheden kunne have heddet iPhone 7S Plus, men det er sådan set tilfældet. Designlighederne fornægter sig ikke, og på afstand vil du ikke umiddelbart spotte en forskel. Du skal have den tæt på for, at se bagsiden eksempelvis er af glas.\nFørste gang jeg fik iPhone 8 Plus i hånden, var jeg overrasket over vægten. Selvom den kun har taget 14 gram på mærkes det tydeligt. I procent er det en vægtforøgelse på 7,4 procent.\nDe fysiske rammer er en smule større, men det er ikke noget der ses. Og iPhone 8 Plus passede da også fint ned i coveret til iPhone 7 Plus.\niPhone 7 Plus kørte på A10 Fusion chippen. Den nye A11 Bionic i iPhone 8 Plus (og iPhone 8) er op til 70 procent hurtigere på de fire højest ydende processorkerner og 25 procent hurtigere i de to såkaldte performance-kerner. Grafikdelen, GPU, er forøget med 30 procent i hastighed.\nHvis udviklerne gør brug af Metal 2 i grafikdesignet, kan der skabes spil i konsol-lignende kvalitet. Dertil kommer det særlige fokus på Augmented Reality (AR), der også har fået et kæmpe boost i performance.\nAlt dette lyder jo helt fantastisk. Hvilket det også er. Det kræver så bare, at du har apps og spil der kan udnytte mulighederne. I dagligt smartphone-brug mærkes absolut ingen forskel, når der sammenlignes med iPhone 7’erne.\nHer rammer Apple ind i det sædvanlige problem; gigantiske beregningskræfter men i realiteten meget lidt at bruge det til. Sådan er det i øvrigt også for konkurrenterne.\nSkærmen har fået et løft\nHverken skærmstørrelse eller opløsning er ændret fra 7’erne til 8’erne. Det er stadig 1080 x 1920 pixels på iPhone 8 Plus og 750 x 1.334 pixels på iPhone 8. Alligevel er der sket en forandring.\nApple er nok den producent, der formår, at presse mest ydelse ud af en LCD-skærm. Farvegengivelsen er forbedret, så det hele står lidt ekstra skarpt og lækkert. Og så mener Apple, at de har den mest præcise gengivelse af farver i hele industrien.\n– BAGGRUND: Fordele og ulemper ved LCD og OLED\nDerudover har skærmen fået True Tone, som vi tidligere har set på iPad Pro. En lyssensor (four-channel) justerer hvidbalancen i forhold til lyset fra omgivelserne, så farvetemperaturen på skærmen, og dermed ens billeder, videoer og andet indhold, bliver bedre. Apple sammenligner det med, hvordan et hvidt stykke papir også tager farve efter lyset som omgivelserne reflekterer.\nDet kan lyde lidt poppet, men det fungerer overraskende effektivt. Skærmen bliver simpelthen mindre anstrengende at se på for øjnene.\nNår 2016-serien ligger foran iPhone 8’erne er forbedringen af skærmen tydelig.\nMest holdbare glas nogensinde\nApple benytter igen glas på både for- og bagside. Det mest holdbare glas nogensinde på en smartphone, lyder salgsparolen fra Apple. Men selvom glasset er specialdesignet, så ændrer det altså ikke på, at det er og bliver glas med de fordele og ulemper dette materiale har.\nRammen er såkaldt 7000 Series aluminium (aerospace-grade). Altså et udtryk for, at det er særligt holdbart. Om det så var UFO-rumskibs-alu så er aluminium et blødt materiale. Jeg har tabt iPhone 8 Plus én gang på fliser. Med det samme fik jeg nogle ”flotte” hakker i hjørnerne.\nNu kunne jeg selvfølgelig bare have monteret det cover Apple leverede med telefonen, men det pynter altså ikke på designet, og jeg finder ikke ud af hvordan iPhone 8 Plus reelt føles.\nTelefonen ligger overaskende stabilt i hånden, og fingrende har et godt greb i glasbagsiden. Men så snart du lægger mobilen i en sofa, eller på en glat overflade, så glider den ned. Jeg savner modhager.\nDet hidtil vildeste kamera i en iPhone\nNærbillede taget med iPhone 7 Plus og iPhone 8 Plus i mørkt rum (Foto: MereMobil.dk)\n94 point. Det er den højeste score en smartphone til dato har fået i DxOMarks kameratests, lige før jeg skrev nærværende anmeldelse. Efter nyheden kom ud i slutningen af september eksploderede kommentarfeltet.\n– DxOMark har talt: iPhone 8 Plus har det bedste kamera\nKrigen mellem Apple-tilhængere, og modstandere, blev optændt. Nu mente flere, at man da slet ikke længere kunne tillægge tests fra DxOMark nogen særlig betydning.\nEfterfølgende har DxOMark anmeldt kameraet i Samsung Galaxy Note 8, der scorer præcis det samme antal point. Kort efter kom så testen af kameraet i Google Pixel 2, der slår både Galaxy Note 8 og iPhone 8 Plus.\n– Kameratest: Galaxy Note 8 lige så god som iPhone 8 Plus\nJeg er ikke kameranørd, men konstaterer blot, at telefonen tager helt vanvittigt flotte billeder. Apples styrke i point-and-shoot er bibeholdt, men total tunet op.\nI forhold til iPhone 7 Plus er det et helt nyt kamera med større og hurtigere sensor samt optisk billedstabilisator (OIS). Opløsningen er fortsat 12 megapixels, men ISP (Image Signal Processor) er forbedret. Så du vil nok ikke opleve antallet af megapixels negativt.\nDual-kameraet på iPhone 8 Plus består af en vidvinkelsensor (f/1.8) med OIS samt en telelinse (f/2.8) med 2x optisk zoom. Kombinationen muliggør Portræt-tilstand med dybdeeffekt.\nBilleder taget med iPhone 8 Plus\nTaget med iPhone 8 Plus (Foto: MereMobil.dk)\nTaget med iPhone 8 Plus i mørkt rum, uden fotolys, ved cirka 5LUX (Foto: MereMobil.dk)\nTaget med iPhone 8 Plus i mørkt rum, med fotolys, ved cirka 5LUX (Foto: MereMobil.dk)\nPortræt-fotos sælger telefonen\nPortrætfunktion i iPhone 8 Plus (Foto: MereMobil.dk)\nPortræt-funktionen i iPhone 7 Plus var fin, og gav fornuftige resultater. I iPhone 8 Plus er den udvidet, og du kan skabe nogle helt vanvittige (flotte) billeder.\nDu kan tage portrætter med bokeh-dybdeeffekt, der nu er løftet i kvalitet. Farverne er flotte, og skarpheden virkelig god. Men i dårlige lysforhold går det dog ud over skarpheden på motivet. Det er bedst, hvis du kan få motivet til at stå forholdsvis stille et øjeblik, mens du tager billedet.\nBilledprocessoren kan lynhurtigt behandle de nye fototilstande i Portræt. Eksempelvis Studielys der sætter lækkert lys på personen. Konturlys laver skyggeeffekt og sætter ekstra effekter på lyset. Begge dele skal emittere, hvordan en professionel fotograf sætter lys ved portrætter.\n– ”Amatører bekymrer sig om udstyret. Professionelle bekymrer sig om lyset,” lød meldingen fra Apple, da inviterede techjournalister fik udleveret iPhone 8 Plus til anmeldelse.\nPortrætfunktion i iPhone 8 Plus med funktionen Scenelys (Foto: MereMobil.dk)\nDen vildeste, og mest imponerede funktion, er Scenelys. Her skærer kameraet ansigtet ud og placerer det på en sort baggrund. Altså fritlægger. Det er noget, der kan tage timer i Photoshop. I hvert fald for mig.\nBilledbehandlingen sker i real-time. Altså med ét klik. Uden ventetid. Her kommer beregningskræfterne i telefonen virkelig til deres ret.\nEfter jeg postede nogle af billederne på min Facebook-side lød nogle af kommentarerne i retning af: ”Ja. Det er meget fint. Men prøv at se hvordan den cutter ved øret”. Her vil jeg understrege to vigtige ting. Portrait Lightning er i beta. Desuden er der ikke tale om et meget dyrt professionelt kamera. Der er tale om en smartphone. Dét synes jeg er en vigtig pointe.\nJeg er oprigtigt imponeret, og er sikker på, at denne funktion bliver ”must have” for mange. Det vil være et gigantisk argument for at vælge 8 Plus over iPhone 8. Det bliver utrolig interessant, hvornår konkurrenterne kommer på niveau her.\nOpgraderinger på videodelen\nDu kan optage slowmotion videoer med iPhone 8 Plus, men opløsningen er blevet bedre end vi før har set. Tidligere kunne der kun optages 1080p HD med 120 bps (billeder per sekund). Nu er den maksimale kvalitet på slowmotion 1080p HD ved 240 bps.\nStandardopløsningen er 1080p 30 bps ved almindelig videooptagelse. Men nu kan du gå helt op på 4K ved 60 bps.\nVideodelen gør også brug af den optiske billedstabilisator. Her skal du være opmærksom på, at OIS i ved videooptagelse kun fungerer på kvaliteter fra 1080p 60 fps og nedad. Der er ingen OIS på 4K-videoer.\nFra iOS 11 understøtter iPhone de nye foto- og videokomprimeringsformater HEIF og HEVC. Det giver mindre filstørrelser på grund af mere effektiv komprimering. Du kan her læse mere om, hvordan du aktiverer det nye format. Bemærk i øvrigt, at Adobe Photoshop, Lightroom og InDesign aktuelt ikke understøtter HEIF formatet.\nFørste Apple-telefon med trådløs opladning\nNej! Apple har IKKE opfundet trådløs opladning. SÅ er dét på plads. Vi har siden 2012 set trådløse opladningsteknologier i mange telefoner. Eksempelvis på Nexus 4, Samsung Galaxy S3, Lumia 920 samt de seneste Samsung telefoner som Galaxy S7, S8 osv. Desuden benytter Apple Watch og Samsung Gear S2 og S3 trådløs opladning.\nNu understøtter Apple så trådløs opladning på iPhone 8, iPhone 8 Plus og iPhone X. Det er Qi standarden, der benyttes, fuldstændig som hos konkurrenterne. Så har du en gammel trådløs oplader liggende, vil den sandsynligvis fungere med de nye iPhones.\nJeg fandt Nokias gamle Fatboy pude frem, der i 2012 kom sammen med Lumia 920. Denne kører upåklageligt. Også Samsung EP-PG920i opladepladen fra Galaxy S6-tiden virker glimrende.\nFordelene med trådløs opladning er, at du ikke slider på stik og kabler. Desuden lader telefonen, så snart du lægger den fra dig. Ulemperne er blandt andet langsommere opladning. Og så er det ekstra udstyr til et par hundrede kroner og opefter.\nScreenshots fra iPhone 8 Plus\nScreenshot fra iPhone 8 Plus (Foto: MereMobil.dk)\nFår trådløs opladning nu et gennembrud?\n….det vil jeg se før jeg tror det. Teknologien har været omkring os i fem år på mange telefoner, men uden ét reelt folkeligt gennembrud. Der tales altid om opladning på borde i lufthavne, restauranter osv., når idéen skal sælges, men reelt har jeg kun set det ganske få steder i det offentlige rum.\nIKEA har nogle møbler med indbygget trådløs opladning. Eksempelvis lamper, sengeborde osv. Dertil kommer opladere, der kan monteres i køkkenbordpladen. Ret fedt IKEA går ind på dette marked, og de kan i hvert fald drive teknologien lige så langt som Apple, da de bringer den ud blandt ”almindelige mennesker”. Det er altså ikke længere forbeholdt nørderne.\nDet største problem ved IKEAs møbler er, at du skal vænne dig til at lægge telefonen længere væk, når den ikke bruges.\nDu skal ikke købe ny iPhone på grund af trådløs opladning. Det er en ekstra feature du kan udnytte, hvis du vil investere i opladere, der understøtter det.\nApple kommer i 2018 med en såkaldt AirPower plade. Her kan du både lade iPhone, Apple Watch og AirPods, hvortil der vil kunne fås en opladeæske, der understøtter funktionaliteten.\niPhone 8 Plus har et batteri med en kapacitet på 2.691 mAh. Det er lidt mindre end de 2.900 mAh, som sås på iPhone 7 Plus. I praksis mærkes forskellen ikke.\nJeg har ikke fornemmelsen af, at iPhone 8 Plus dræner batteriet voldsomt ud af den blå luft. Den klarer sig gennem hele dagen fra morgen til aften uden nødopladning, men heller ikke mere end det.\nDet lader til Apple satser på, at iPhone folket alligevel lader ved enhver lejlighed, hvor de ser et ladestik. Derfor har man måske ikke fundet det nødvendigt med yderligere opgraderinger på dette punkt. Trådløs opladning er klart med til at understøtte ”lad når du kan”-adfærd.\niPhone 8 og iPhone 8 Plus understøtter hurtigopladning. På 30 minutter sendes batteriet fra 0-50 procent. Men du skal købe en oplader, som understøtter hurtigopladning på Apples produkter. Et eksempel er opladeren, der følger med til de nye MacBooks (dem med USB Type-C stik). Her skal du så lige købe et kabel, der går fra USB Type-C til Lightning.\nApple specificerer desuden, at tredjepartsladere også kan udnytte hurtigopladning. De skal være i stand til at understøtte USB Power Delivery (USB-PD).\n– Forskellene på iPhone 8, 8 Plus og iPhone X\nVand og lyd\nLigesom iPhone 7’erne er 8’erne IP67 certificeret. Det er altså modstandsdygtige overfor vandsprøjt og støv, men må generelt ikke komme i vand eller med på svømmeture.\n– “Phone 8 and iPhone 8 Plus are splash, water, and dust resistant and were tested under controlled laboratory conditions with a rating of IP67 under IEC standard 60529. Splash, water, and dust resistance are not permanent conditions and resistance might decrease as a result of normal wear. Liquid damage not covered under warranty,” lyder det officielle statement fra Apple.\nI korte træk: Hold din telefon væk fra vand med mindre det virkelig er et uheld.\nHøjtalerdesignet i iPhone 8 Plus har fået et løft, og der er hørbar forskel mellem den nye og gamle model. Den gamle, iPhone 7 Plus, lyder ikke dårligt. Den nye lyder bare bedre.\nUnder opkald har jeg kun oplevet god lyd i testperioden.\nDet skal også nævnes, at iPhone 8’erne fortsat ikke har 3,5 mm jackstik. Som på iPhone 7’erne er der en adapter i salgsæsken. Selvom der var stor opstandelse da jackstikkede røg i 2016 har det i praksis ikke haft den store betydning.\niPhone 8 og iPhone 8 Plus kører iOS 11. Hvis du vil læse mere om de nye features og muligheder i systemet, så dyk ned i vores guide til iOS 11.\nKonklusion: En vild iPhone der mangler det sidste\niPhone 8 Plus ER en mega fed telefon, men når støvet har lagt sig, er det ret meget som en iPhone 7 Plus uden trådløs opladning og uden det nye kamera.\nIndtil iPhone X når markedet er iPhone 8 Plus topmodellen. Men så snart iPhone X er ude vil iPhone 8 Plus komme til at fremgå ”gammeldags”. Årsagen er de nye teknologier, og det nye design, som iPhone X byder på.\nDu behøver ikke smide din iPhone 7 Plus ud, med mindre kameraet er vigtigt for dig. Du vil nok opleve den største gevinst, hvis det er en iPhone 6 Plus (eller ældre) der skal skiftes ud.\niPhone 8 Plus koster 7.099 kroner for 64 GB modellen. 8.449 kroner skal du slippe for modellen med 256 GB. Der er lige nu ingen modeller imellem disse to. Der er meget lidt priskonkurrence på iPhone, men du kan se de %%%% dagsaktuelle priser via Pricerunner her.\nKameraet har for mig været den største gamechanger. Det er virkelig et godt kamera. Det gælder både video og foto. Apple får ofte kritik for ”ikke at opfinde noget som helst”. Men denne gang synes jeg faktisk vi ser fremskridt.\n– Så små er forskellene på iPhone 7 og iPhone 8\nMin vurdering er, at iPhone 8 Plus absolut fortjener 5 ud af 6 stjerner. Kameraet trækker vildt op, men samlet minder den rigtigt meget om sidste års model. Jeg kan derfor heller ikke give point for den vilde wow-faktor.\nLækker skærm – Apple får meget ud af LCD-teknologien\nRigtig god lyd fra højtalerne\nIngen OIS i 4K-optagetilstande\nHverken trådløsoplader eller hurtigoplader medfølger\nGlasbagside gør telefonen mere skrøbelig\nDenne anmeldelse er baseret på iPhone 8 Plus. Det er stort set samme telefon som iPhone 8 med de samme fordele og ulemper. Den største forskel er, at det fede kamera kun sidder i plusmodellen. Portrættilstand understøttes eksempelvis heller ikke i iPhone 8.\nTidligere artikelHuawei er verdens tredje mest værdifulde mobilmærke\nNæste artikelGoogle Home Mini kommer ikke til Danmark


EFS: Stop for vilde arbejdstider i Europa\nEU-kommissionen vil have sat en stoppet for brud på arbejdstidsdirektivet i Grækenland og Irland\nMens EU-kommissionen med den ene hånd påtvinger Grækenland og Irland nedskæringer, som også krænker overenskomster og aftaler på arbejdsmarkedet, er de med den anden hånd klar til at trække landene for EU-domstolen, hvis de ikke retter ind efter arbejdstidsdirektivet.\nKommissionen har sendt en såkaldt åbningsskrivelse til de to lande, hvor de får besked på at rette ind efter arbejdstidsdirektivet for læger på offentlige hospitaler.\nLandene har to måneder til at svare, og hvis de ikke retter ind truer Kommissionen med at trække dem for EU-domstolen for at få dem dømt for brud på EU-lovgivningen.\nSelvom Irland har en lov som begrænser lægers arbejdstid, så bliver den ikke fulgt i praksis, konstaterer Kommissionen.\n100 timer om ugen\nDer er utallige sager, hvor yngre læger bliver pålagt at arbejde i 36 timers skift, og som arbejder over 100 timer om ugen. Der er gennemsnitlige arbejdstider på 70 – 75 timer om ugen, uden mulighed for nødvendig hvile og søvn, skriver kommissionen.\nLægerne på græske hospitaler og lægecentre arbejder ofte mindst 64 timer i gennemsnit om ugen. I nogle tilfælde er den ugentlige arbejdstid på 90 timer eller mere - uden nogen officiel grænse.\nKommissionen anser tilstandene for de græske og irske læger for en alvorlig krænkelse af arbejdstidsdirektivet. Overdrevne lange arbejdstider kombineret med ringe mulighed for frihed og søvn skaber en velkendt risiko for helbred og sikkerhed. Overtrætte læger risikerer at begå fejl, som er til fare for patienterne, konstaterer kommissionen.\nFagbevægelsen vil have stoppet misbrug\nDen Europæiske Faglige Sammenslutning, EFS bakker op om Kommissionens skridt.\n- Der er skrigende behov for at finde en løsning og få stopper de lange arbejdsdage i Europa, skriver EFS i en pressemeddelelse.\nEFS mener, at situationen er uacceptabel i en moderne verden: Sådanne overdrevne arbejdstider skaber en situation hvor arbejdernes basale ret til anstændigt arbejde krænkes.\n- Desværre er brud på arbejdstidsdirektivet vidt udbredt i EU. Det er derfor vigtigt, at Kommissionen fortsætter med at undersøge situationen i andre medlemslande, skriver EFS. (brink)


To formænd ser tilbage på sæsonen - Øster Hurup\nTo formænd ser tilbage på sæsonen\n05 sep To formænd ser tilbage på sæsonen\nUdgivet 05:49h i Nyheder\taf\tDet gode Liv\nSå blev det tid at evaluere lidt på sommersæsonen\nFormanden for Øster Hurup Borgerforening Jørgen Andersen og formanden for Event Øster Hurup Jan Andersen, mødtes for nyligt for at evaluere på den snart overståede sommersæson i Øster Hurup.\nOg herrerne er enige om, at det har været en god sommer i turistbyen.\n”I hvert fald har det ikke skortet på gode arrangementer, som både turister og fastboende har haft stor fornøjelse af – her tænkes lige umiddelbart på musik på havnen, oksefesten og de nye fredagskoncerter”, sige Jørgen Andersen.\nFredagskoncerterne er årets nye tiltag – de er forløbet rigtig godt, og medlemmerne fra de forskellige grupper er da også med på at komme tilbage næste sommer. Vejret har ganske vist ikke været det allerbedste på flere af de omtalte fredage, men mange har alligevel støttet op om koncerterne.\n”Der har i lighed med sidste år også været aftensang på havnen nogle onsdage i træk. Her har byen været heldige med vejret, og hver onsdag har der været mellem 200 og 400 sangglade folk med til at synge solen ned”, supplerer Jan Andersen.\nByen ligner ikke altid sig selv\nEn enkelt uge hver sommer ligner byen ikke sig selv – det er ugen hvor det store US Car Camp finder sted. ”Det er et godt arrangement for byen”, mener begge formænd. Dog var det knapt så amerikansk i år som det plejer…politiet synes nemlig ikke det er passende at sætte amerikanske flag op mellem de danske gennem byen…\nNår nøden er størst er hjælpen nærmest\nNår vi taler Øster Hurup må vi heller ikke glemme de lokale akut-hjælpere, som nemt og hurtigt med en SMS bliver tilkaldt ved både ulykker og sygdom. De er – ikke mindst i en sommer med mange turister – guld værd at ha´ i nærheden.\n”Generelt kan man sige om Øster Hurup at frivillighed og samarbejde præger området. Det gør, at tingene lykkes så godt som de gør, og danner samtidigt grobund for nye tiltag og udvikling”, er begge Andersen´er enige om.\nSommeren i Øster Hurup er dog ikke helt slut endnu – i uge 33 er der motorcykeltræf i Fruerlundparken, Naturens Dag i september og ”Smag på Verden” i oktober måned.\n”Det gode liv” i Øster Hurup lever op til sit navn når alle står sammen om at give byens gæster gode oplevelser – og det føler vi er lykkedes rigtig godt”


Vurdér Sozo børnetøj:\nSozo babytøj og børnetøj er amerikansk design og blev stiftet efter at Tracie Gileda forlod arbejdsmarkedet for at gå på barsel, en tid med baby og gåture i klapvognen i parken. Tingene ændrede sig\nhurtigt. Først var Tracie Gileda frustreret over udvalget af produkter til børneværelset men også babytøj og børnetøj levede ikke op til forventningerne. Grundlæggeren af Sozo babytøj og børnetøj mente at det der kunne købes var for forudsigeligt - pinkt babytøj og børnetøj til pigerne og biler og tog til drenge. Det var alt for kedeligt for stifteren af Sozo babytøj og børnetøj. Tracie Gileda mente at små børn skulle udstråle stil og personlig smag i det babytøj eller børnetøj de blev iklædt og den mulighed fik de med Sozo babytøj og Sozo børnetøj.\nTracie Gileda fik ideen til Sozo babytøj og børnetøj, hvor Sozo skulle repræsentere et mere sofistikeret look. Sozo er et japansk ord der betyder kunsten at kreere og forestille sig. Stifteren af Sozo babytøj og børnetøj er meget interesseret i yoga og valgte navnet under en meditationslektion. Tracie Gileda stod på hovedet med armene omkring benene og fik den ide at hun firmaet med babytøj og børnetøj skulle kaldes Sozo.\nSozo fra drøm til virkelighed\nSozo babytøj og børnetøj gik ind i sin anden fase da Tracie Gileda indgik samarbejde med Lynda Allen. Lynda Allen var en oplagt samarbejdspartner til Sozo babytøj og børnetøj da hun er uddannet designer og har flair for at give hverdagsting et tvist. Lynda Allen har designet alt Sozo emnerne. Det bedste af det hele i følge Tracie Gileda er at Lynda Allen lever op til de forventninger og ønsker hun havde med at etablere Sozo babytøj og børnetøj. Lynda Allen designer Sozo babytøj og børnetøj der ikke bliver kedeligt at se på. Lynda Allen har også designet Sozo ting til børneværelset som også er sjove at kigge på.\nHos Sozo babytøj og børnetøj mener de at tøjets udseende er en ting, der er væsentlig men også funktionaliteten er afgørende i Sozo babytøj og børnetøj. Derfor er babytøj og børnetøj fra Sozo lavet i kvalitetsmaterialer, der er lette at pleje.\nSozo har også en line af andre Sozo produkter: Du kan købe Sozo sengetøj/Sozo sengeudstyr, Sozo gardiner, Sozo lampeskærme, Sozo puder, Sozo tæpper, Sozo soveposer, Sozo babytøj og børnetøj, Sozo Parent Protectors og Sozo gaveideer.\nHar du en kommentar til Sozo børnetøj


Back to Basic - Bosebjerg\nBranding, Digital marketing, Foredrag, Kommunikation\nGod kommunikation handler dybest set om at have noget på hjertet. Gennem de seneste år er der skudt en række specialdiscipliner op, og der er blevet optimeret med en masse rådgivere på især de digitale kompetencer. Omkostningen ved denne ’shoppen rundt’ har mange steder været manglende sammenhæng, relevans og konsistens i kommunikationen. Mange interessenter giver ofte manglende overblik, som igen fører til øget krav til dokumentation, kontrol, zig zag og silotænkning. Det at TRO på noget kan efterhånden kun accepteres, når det leveres i et rationelt impact. Dette til trods for, at alle der arbejder med salg og marketing dybest set ved, at det er følelserne, der bestemmer, når ting for alvor rykker.\nNyere indlæg 6 ‘pip’ i en verden hvor alt kommunikerer\tÆldre indlæg Big data, real time marketing, content marketing – nye begreber der rummer nye muligheder


Dag 2 - Alt bliver godt igen - CoronaDage\nDag 2 – Alt bliver godt igen\nHar påbegyndt en digital dagbog! Har været i tvivl om jeg egentlig gider skrive hver dag – for laver jo ikke andet end skrive normalt, og måske skulle jeg bare tage en pause. Men samtidig føler jeg et behov for at dokumentere den vanvittige situation, verden befinder sig i – og som også har ændret mit/vores liv i familien. Jeg er sendt hjem fra arbejde på en pakke fra regeringen og tilskud fra arbejdet, og en 20% nedgang i min løn. Alle vores butikker er lukkede i DK og andre lande, så ikke noget arbejde der.\nIdag var 2. dag på ’temporary leave’ og et liv som fuldtidsmor – for første gang i mit liv! Men nu er jeg mor/skolelærer/træner for vores piger.\nPigerne har ikke været i skole i tre uger, og vi hjemmeskoler. Det går faktisk rigtig fint, de arbejder virkelig godt med deres skolearbejde, starter hver dag kl. 9 og slutter ved 14-tiden. Men jeg skal alligevel være der hele tiden og hjælpe med alt fra fysikforsøg, billedanalyser og brøker og procentregning. Så får man da også genopfrisket det.\nLøbetur med Johanne i Fælledparken. Hun trives faktisk så godt i dette hjemmeliv – og synger og snakker som aldrig før. Hmm, det kan jeg så tænke lidt over 😉\nKurven for indlagte i DK er stabil!\nJohanne og Thea spiller HayDay m mormor via Facetime 🙂\n6 millioner arbejdsløse i USA – 10 gange så mange som under Finanskrisen\nJeg kan slet ikke begribe konsekvensen af dette – og hvad det kommer til at betyde for vores fremtid. Jeg mærker situationen – men er dog stadig meget beskyttet og derfor føles det hele lidt som en ond drøm eller katastrofefilm – kan simpelthen ikke rigtig tage det ind.\nDagens billede – #altblivergodtigen\nPrevForrigeJeg trængte til at komme ud, mærke luften og bevæge kroppen\nNæsteFristrik – en fortælling om forandringNext\nFristrik – en fortælling om forandring\nStrik På Sjus sweateren startede med hjerter, dansende damer og smileys. Sommerfugle og forår. Med Corona kom ærmer at nyse i, to masker mellem hvert\nI en lille landsby blomstrede en ide op. En ide om en sang som skulle åbne op for børns stemmer i denne Coronatid. Anna-Marie Søndergaard\nVi sover lidt for længe, men der er jo heller ikke noget, der haster. Arbejder hjemmefra – ja, men det er der ikke noget nyt i.


Hvilke porte Er Mediacom Monitor\nHvilke porte Er Mediacom Monitor\n? Internettrafik , der er styret af din internet udbyder rejser gennem en række forskellige havne afhængigt af, hvad trafikken bruges til. Som udbyder og forvalter af båndbredden , der er sluttet til din computer, overvåger Mediacom mange almindelige porte til internet-trafik. Dette gøres for at måle dit forbrug inden for visse tjenesteplan hætter og begrænse enhver potentiel aktivitet, der kan falde uden for rammerne af Mediacom vilkår for anvendelse . Port 25\nPort 25 er overvåget og undertiden fuldstændig blokeret af Mediacom at forhindre spyware og malware fra overføre data fra computere på Mediacom netværket. Mens denne port oprindeligt blev fuldstændigt blokeret af nogle internetudbydere , kan kunderne opleve problemer med at sende mail fra internetudbyderens mailserver, så i dag virksomheder som Mediacom aktivt overvåge havnen og blokere det kun i ekstreme tilfælde.\nDenne port bruges af file Transfer Protocol eller FTP, som kan sende og modtage filer fra internetopkoblede computere og servere . Da web-brugere kan overføre data og modtage data via port 20 , Mediacom overvåger denne port til at beregne den samlede båndbredde af kunderne. Mens FTP ikke bruges ofte til store filoverførsler , da det kan bruges til at sende og modtage data er det stadig overvåges for brug.\nnår du skriver "http://" i webbrowseren , når du indtaster en webadresse , fortæller du browseren til at få adgang til den angivne URL ved hjælp af HTTP overførselsprotokol . Dette er standard kommunikationsport for internet trafik, der benytter port 80 til at overføre og modtage data. Da dette er en af de mest almindelige porte , at kunderne vil bruge, Mediacom overvåger det til brug for tildeling af båndbredde beregninger.\nFor at din web browser at være i stand til at forbinde til en hjemmeside URL , er det nødvendigt at være i stand til at kigge op, hvad IP -adressen er kortlagt til domænenavnet . Port 53 bruges af Domain Name System, eller DNS , til at udføre forespørgsler, rute din webbrowser til den rigtige web -serveren, når du skriver i en internet -adresse. Mediacom har til at overvåge denne port , fordi det skal give dig mulighed for at gøre domænenavne forespørgsler. Uden det, ville du ikke være i stand til at bruge webadresser til adgang til dine foretrukne websteder.\nForrige ： Forskelle mellem PHP Redirect Code & 301 Redirect\nnæste ： Hvad betyder Server ikke fundet Mean\n· Sådan testes en SSL Client\n· Sådan installeres en Plex ATV\n· Kan du have Internet Service uden kabel eller telefon\n· Konfigurer Netværk G adapter til trådløse N routere\n· Sådan Lås en Internet Network\n· Sådan Lavere Min Ping i et MW2 PC\n· Hvad er Amazon FPS\n· Sådan Kog en Blue Steak\n· DSL Vs . Kabel Vs . Satellit Internet\n· Sådan ændres skriftstørrelsen i MSN\n· Sådan fjerner trådløse forbindelser på My XP\n· Hvad er Daytime Port 13\n· Hvordan kan man se , hvis nogen udspionerer din compute…\n· Sådan Bloker LimeWire havne med en D -Link\n· Hvordan du ændrer din IP Addrress\n· Setup Problemer med Linksys WMLS11B\n· Sådan tilmelder du dig MSCOMCTL.OCX\n· Sådan Splice Netværkskabler\n· Årsagerne til en Out of Sync DSL-modem\n· Routere , der kan bruges til Verizon FiOS service


Per Wimmer, eventyrer og finansmand: Sådan når du dine mål\nMen i stedet for at måtte dreje nøglen om kort efter opstart, markerede Lehman-konkursen et strategiskifte, som på sigt gavnede virksomheden og bragte den styrket igennem finanskrisen, fortæller Per Wimmer i dette interview med Korridoren.\nStrategiskifte på stedet\n"Vi valgte to ændringer i vores strategi, der stillede os i en stærkere position efter finanskrisen. Nummer et var, at jeg dagen efter, Lehman krakkede, valgte at skære alle udgifter ned til det minimale. For jeg vidste, at hvis Lehman gik ned, ville det brede sig til mange andre dele af finanssektoren. Tidligere kiggede vi ikke på omkostninger, fordi vi bare spenderede, hvad det krævede for at hente ny forretning hjem. Fordi det handler om at vinde mere business og vækste. Men nu skar vi ind til benet, fordi miljøet ikke længer var til at skabe de samme indtægter,” siger Per Wimmer og fortsætter:\n"Nummer to var, at vi ikke brugte gæld eller leverage. Mange af investeringsbankerne havde brugt gæld til at finansiere deres investeringer, men det turde vi ikke. Det er lidt konservativt, men det betyder i dag, at vi ikke har nogen gæld og ingen rentebetalinger”.\nNej til stilling i Det Hvide Hus\nI dette interview med Per Wimmer fortæller den danske finansmand, der til daglig bor i London, hvor hans bank er etableret, om sin barndom og ungdom, sine uddannelsesophold i England, Frankrig og USA, om da han sagde nej til en stilling i Det Hvide Hus under Præsident Clinton, om at nå sine mål, og om de mange fritids- og velgørenhedsprojekter, der fylder hans fritid.\nPer Wimmer er uddannet jurist fra Københavns Universitet og har læst økonomi på Havard University. Sidenhen blev han headhuntet til Goldman Sachs, et job han valgte i stedet for en stilling i Det Hvide Hus som en del af præsident Clintons stab.\nTal og jura fylder dog langt fra alt i Per Wimmers univers. Per Wimmer er også en eventyrer, der løbende kaster sig over udfordrende og fysisk krævende eventyrprojekter. I 2008 skrev han verdenshistorie sammen med vennen Ralph Mitchell, da de kastede sig ud i tandemspring over verdens højeste punkt, Mount Everest. Herudover har Per Wimmer de seneste ti år stræbt efter at blive Danmarks første mand i rummet, noget han dog ikke ventes at blive.\nMange af investeringsbankerne havde brugt gæld til at finansiere deres investeringer, men det turde vi ikke. Det er lidt konservativt, men det betyder i dag, at vi ikke har nogen gæld og ingen rentebetalinger. Per Wimmer\nPer Wimmers CV\n1968 Født i Slagelse\n1987 Student fra Slagelse Gymnasium\n1992 MA Jur fra University of London\n1993 Jurist fra Københavns Universitet\n1996 Konsulent hos Mckinsey & Co.\n1998 Økonomi fra Havard University\n1998 Direktør, Goldmann Sachs\n2007 Stifter, Wimmer Financial\n2011 Skriver bogen 'Wall Street’\n2014 Udgiver bogen 'The Green Bubble’


Ny struktur i efteruddannelsen for jagthundeinstruktører - Danmarks Jægerforbund\n/Ny struktur i efteruddannelsen for jagthundeinstruktører\nNy struktur i efteruddannelsen af jagthundeinstruktører\nI de seneste 3 år har der været stigende interesse for efteruddannelsen som jagthundeinstruktør i DJ. Som en del af det nye uddannelseskoncept bliver efteruddannelseskurserne i år modulopbygget.\nSkrevet af: Henrik V. Hove-Nielsen, 02. marts 2018\nI de seneste 3 år har der været stigende interesse for efteruddannelsen som jagthundeinstruktør i DJ. Kurserne har hidtil været udbudt som weekendseminarer og udbudt mindst 2 gange i hver kreds.\nSom en del af det nye uddannelseskoncept bliver efteruddannelseskurserne i det nye år modulopbygget.\nJagthundeudvalget har godkendt det nye efteruddannelsesforløb som modulopbygget med henvisning til et øget fokus på bredden samt målrettet ét specifikt emne. Kurserne udbydes derfor fremadrettet som:\nKurserne udbydes som 4 timers moduler og afholdes enten som aftenmodul eller som dagmodul i en weekend. For at tilmelde sig kurserne, skal man have gennemgået jagthundeinstruktøruddannelsen i Danmarks Jægerforbund.\nDer udbydes X antal moduler i hver kreds efter nærmere aftale mellem jagthundekonsulenten og kredsunderviserne i den enkelte kreds. Efter hvert modul, der er gennemført på tilfredsstillende vis, udfærdiges et nyt instruktørbevis. Af instruktørbeviset fremgår det, at kurset er gennemført som et led i en efteruddannelse til jagthundeinstruktøruddannelsen.\nKurserne kan erhverves i vilkårlig rækkefølge, dog skal eksempelvis apportering 1 tages inden apportering 2, men der er ikke krav om, at eksempelvis hvalpemotivation skal tages før grundfærdigheder 1.\nKurserne er tilrettelagt med baggrund i den seneste viden om hundens læring, hvor et godt forhold mellem hund og fører er omdrejningspunktet. Kurserne giver instruktørerne flere redskaber til rygsækken med viden og erfaring, hvor både indlæring og problemløsning er en del af kursusprogrammet.\nEfteruddannelseskurserne vil løbende blive udbudt og annonceret på Danmarks Jægerforbunds hjemmeside i kursus- og arrangementskalenderen, (vælg fanen "jagthund"), hvor tilmelding til kurserne også skal ske. Her ses endvidere et overblik over forårets fastsatte kurser.\nSpørgsmål til ovennævnte kan rettes til: jagthundekonsulent Henrik V. Hove-Nielsen, 81 88 05 29 eller på hvh@jaegerne.dk\nfredag, 02. mar 2018\nVinderklasseprøver forår 2018


Som Hells Angels-rocker følte han sig uovervindelig, indtil hans liv blev forandret for altid - TV 2\n9. feb. 2021, 06:52\nI flere år var Rolf Eggerts liv at være en hårdkogt rocker i Hells Angels. Da han brød med klubben, stod han derfor alene. Og hvem var han så?\nGlimtet fra hundredvis af raketter lyste den mørke himmel op ved Vridsløselille Statsfængsel. Ved et vindue stod fange nummer 435. Han havde trukket en lille skammel hen til væggen for at kunne se fyrværkeriet gennem tremmerne.\nKlokken havde passeret midnat nytårsaften, og de fleste steder var fejringen af årtusindskiftet i fuld gang. Set udefra passede han godt ind der blandt de andre kriminelle.\nHans store tatoverede arme matchede de flestes forestillinger om en rocker. Det samme gjorde øreringene og hans lange hår, der var trukket tilbage i en hestehale.\nMens han kiggede ud fra den seks kvadratmeter store celle, vandrede hans tanker. Roen fik ham til at tænke over, hvad han egentlig ville med sit liv.\n- Det her går simpelthen ikke mere. Jeg skal noget andet, tænkte 29-årige Rolf Eggert.\nFra 1998 til 2001 sad Rolf Eggert som fange nummer 435 i Vridsløselille Statsfængsel. Foto: Privatfoto\nHan havde fået nok af det hele. Nok af rockerkrigen, paranoiaen, narkohandlen, sit eget misbrug og af at være en dårlig far og kæreste.\nDet hele var kulmineret fire år tidligere, hvor hans gode ven havde mistet livet for øjnene af ham, efter en kraftig raket var blevet sendt ind i Hells Angels-klubhuset på Ydre Nørrebro i København.\nUden for fængslet stilnede fyrværkeriet af, og Rolf Eggert trådte ned fra skamlen.\nHan stod stadig midt i sin celle, hvor der kun lige var plads til en seng, et skrivebord og få af hans egne ting. Men beslutningen om, at der skulle ske en forandring, var taget.\nHvad det skulle komme til at betyde, havde han dog aldrig forestillet sig.\nDen Rolf, der fortæller sin historie i dag, er et helt andet menneske.\nI dag er Rolf Eggert 49 år og lever på alle måder et helt andet liv. Foto: Christian Winther\nDet lange hår er væk og hans jeans, striktrøje og sorte briller blender ind i det almindelige liv.\nI programmet 'En eks-rocker rydder op' viser han, hvordan han som mentor lever af at hjælpe udsatte unge med at foretage det sporskifte, som han selv satte i gang i sin fængselscelle.\nSiden dengang er han blevet uddannet pædagog og terapeut. Han har fået sit eget firma og en familie med tre børn - og hvis man ikke ved det, er det svært at se, at fortiden stadig sidder både i og på hans krop.\nSe 'En eks-rocker rydder op', hvor Rolf blandt andet hjælper Christine, på TV 2 PLAY.\nNår Rolf Eggert trækker op i trøjeærmet, kan man se starten af mange tatoveringer. Førhen havde han et kranium med en ørnevinge og teksten 'Hells Angels' på håndleddet. Men nu er det dækket af "to sorte armbånd", som han kalder de tatoveringer, der er kommet ovenpå.\nEgentlig havde det været nok at tatovere ordet "LEFT" ved siden af, fordi han forlod rockerklubben i "good standing" - en betegnelse for at man ikke har smækket med porten til borgen på vej ud.\nRolf Eggert valgte dog at få fjernet eller dækket alle tatoveringer med relation til rockermiljøet. Han havde brug for at gøre helt op med sin fortid for at komme ud af det mønster, der havde låst ham siden ungdomsårene.\nDen stille dreng blev en anden\nOmsorgssvigt er dét ord, som Rolf Eggert i dag forbinder sin barndom og ungdom mest med. Foto: Privatfoto\nI Rolf Eggerts eget barndomshjem i Brøndbyøster stod der store dunke ved siden af sofaen i stuen. Det var morens hjemmebryggede vin, der blev hældt op i glasset flere gange dagligt.\nDet var også i den sofa, hans mor sad på dagen, han skulle konfirmeres. Hun kunne ikke overskue at tage med i kirken, og Rolfs far var ikke en del af deres liv. Der var heller ikke arrangeret fest eller inviteret nogen gæster. Så Rolf måtte selv gå op i kirken iført et par cowboybukser og en striktrøje.\nDet var en af Rolfs gode venners far, der tog billederne af ham ved kirken. Foto: Privatfoto\nDa han kom ud fra kirken, stillede han sig i hjørnet i et forsøg på at være usynlig. Han kiggede på de andre klassekammerater, der stod glade sammen med deres familier. Flere kom hen til ham med telegrammer, men Rolf havde ikke noget at give tilbage.\nMens han gik hjem fra kirken, ulmede ukendte følelser i hans krop.\nHan var vred, skuffet og mest af alt flov. Da han kom hjem til sin mor, hævede hun vinglasset, inden han gik direkte ind på sit værelse. Fra den dag begyndte han at ændre sig.\nHan hørte ikke længere efter i skolen og begyndte at ryge hash, lave småkriminalitet og hænge med de forkerte typer.\nSom 15-årig flyttede han hjemmefra. Han forsøgte at gennemføre flere uddannelser og et højskoleophold, men hver gang følte han ikke, at han passede ind.\nDerfor søgte han andre veje, og med tiden blev de rødder, han hang ud med, skiftet ud med hårdkogte rockere.\nI rockermiljøet var døren åben, og her fandt Rolf Eggert mennesker, der var som ham selv. Foto: Privatfoto\nDet hårde rockermiljø havde noget elegance, magt og status, der dragede Rolf Eggert. For den ikke så boglige unge mand lignede det en genvej til direktørstolen. Og så følte han sig oven i købet velkommen og hjemme i fællesskabet.\nSom 21-årig fik han i begyndelsen af 90’erne sit første rygmærke i en mindre motorcykelklub, der var stiftet af gamle Hells Angels-rockere.\nI klubben boede man sammen, spiste sammen og kørte på motorcykel sammen. Det gav ham struktur i hverdagen og en retning i livet, men der var også regler og opgaver i klubben, som adskilte sig fra almindelige bofællesskaber.\nRolf Eggert fik hurtigt ansvar i klubben, og på den måde blev rockerklubben hans uddannelse i livet. Foto: Privatfoto\nHan begyndte at lave røverier, handle med stoffer og tjene penge på at overfalde folk. Og hurtigt lærte han, at jo hårdere han slog - eller jo højere han råbte - jo mere respekt vandt han.\nDer var ingen grænser - heller ikke for hvad han selv kunne opnå. Hvad, han ikke vidste, var, at han på det tidspunkt også var i gang med at nedbryde sig selv.\nSom 25-årig blev han prospect - en betegnelse for prøvemedlem - i Hells Angels, og et års tid senere blev Rolf Eggert fuldbyrdet medlem.\nHan husker stadig tydeligt det vilde rush, han fik gennem kroppen, da han fik sit HA-rygmærke.\n- Det var som at få en supermandsdragt på. Jeg var uovervindelig, og jeg kunne alt. Det var vildt at være en del af noget, der var så vanvittigt solidt og stærkt, fortæller Rolf Eggert.\nSamme år brød den store nordiske rockerkrig ud, som mange fulgte i medierne.\nPå det tidspunkt følte Rolf Eggert sig klar til at gøre det, der skulle til for broderskabet. Men rockerkrigen skulle også vise sig at forandre hans liv for altid.\nAngrebet på klubhuset\nRolf Eggert var en del af krigen mellem Hells Angels og Bandidos, der varede fra 1996 til 1997. Her ses han til højre i billedet. Foto: Privatfoto\nDen store nordiske rockerkrig mellem Hells Angels og Bandidos varede omkring halvandet år i Danmark. 11 mennesker blev dræbt og yderligere 96 personer såret. For Rolf Eggert var tiden præget af stress og paranoia.\nAlt handlede enten om at slå nogen ihjel eller at undgå selv at blive det.\nHan gik altid med en skudsikker vest og en pistol i linningen. Før han steg ind i sin bil, tjekkede han, om der lå en bombe under den. Og når han var derhjemme, var der metalbjælker for dørene og vodka i glasset til at slukke systemet.\n- Jeg har aldrig slået nogen ihjel, men hvis muligheden havde været der, tror jeg på det tidspunkt ikke, at jeg havde spekuleret over det. For det var dét, der blev krævet af mig. Og det var dét, der gav status i klubben, siger Rolf Eggert.\n6. oktober 1996 var der vikingefest i Hells Angels’ klubhus i Titangade på Ydre Nørrebro i København. Over 100 mennesker var samlet. 26-årige Rolf Eggert var på vej ned ad trappen for at hente en ven, da en kraftig panserværnsraket ramte huset.\nAngrebet på klubhuset i Titangade kostede to mennesker livet og sårede yderligere 18 personer. Foto: Privatfoto\nRolf Eggert blev ikke selv ramt. Han glemmer dog aldrig kaosset, lugten af brændt hud og hår, blodet på gulvet og synet af vennen, der døde lige foran ham i armene på et andet klubmedlem.\n- Min krop frøs, da jeg så ham dø. Hans øjne blev bare større og større. Jeg kan huske, at jeg helt mekanisk hentede nogle håndklæder til de andre, der blødte, i stedet for at gå i panik. For det gør man ikke som rocker. Mit system var lukket helt ned, siger Rolf Eggert.\nBegravelsen af rockeren Louis Linde Nielsen, som blev dræbt ved missilangrebet i 1996. Foto: PALLE HEDEMANN / Scanpix Danmark\nFra den dag begyndte han ubevidst at trække sig fra rockermiljøet. Han gik mere i byen og tog flere og flere stoffer. Samtidig blev han pludselig bange for at gå på gaden og drak mere, end han fokuserede på sine opgaver.\nTil sidst var han ikke længere til gavn for klubben.\nHan blev derfor indkaldt til et møde med ledende medlemmer, og de blev enige om, at han skulle ud.\nHvem er man som eks-rocker?\nEfter Rolf Eggert forlod Hells Angels fik han en datter med sin daværende kæreste. Foto: Privatfoto\nRolf Eggert stoppede i good standing. Hans egen tese er, at han fik lov, fordi han havde aftjent sin værnepligt i rockerkrigen, og fordi han aldrig havde misbrugt sin magt.\nVest, t-shirts, trøjer, ringe og kæder skulle dog afleveres tilbage til klubben. Og fra den ene dag til den anden forsvandt al status, magt samt hele hans økonomiske grundlag. På det tidspunkt havde Rolf sammen med din daværende kæreste også fået en datter, som var et år gammel.\n- Man kan nok ikke finde en værre far, end jeg var. Jeg lå jo bare på sofaen og kunne ikke tilføre noget som helst. Jeg havde heller ikke lært, hvad det vil sige at være en god far, siger Rolf Eggert.\nRolf Eggert med sin datter, Cilie. Foto: Privatfoto\nEt halvt år efter at han havde forladt Hells Angels, stormede politiet en vens lejlighed på Vesterbro i København, hvor Rolf Eggert opholdt sig. De havde holdt øje med Rolf i længere tid, og han endte med at blive idømt fire års fængsel for handel med 1,3 kilo amfetamin.\nDa porten lukkede bag ham i Vridløselille Statsfængsel, var han efterladt med en masse tid og uden stoffer eller alkohol til at dulme systemet med. Og for første gang i lang tid fik Rolf Eggert ro i sit hoved.\nDet var det, der gav plads til tankerne om et andet liv dén nytårsaften i 2000. Og da han trådte ned fra skamlen ved vinduet, var han ikke selv i tvivl om målet.\nHan ville hjælpe andre unge, så de ikke skulle ende der, hvor han selv var endt.\nNogle dage efter nytårsaften kontaktede Rolf Eggert derfor en god ven, der var uddannet præst. Det var første gang, han bad om hjælp på den måde. Vennen stillede dog én betingelse. Hvis han skulle have hjælp, skulle han mene det.\n- Jeg mener det, lovede Rolf ham.\nNogle uger efter kom præsten tilbage med to bunke papirer. På den ene stod der “socialrådgiver” og på den anden “pædagog”. Rolf var ikke i tvivl.\n- Men det var da ret speciel at gå på gangen i Vridsløselille Statsfængsel blandt andre HA-rockere og fortælle, at man vil læse til pædagog, siger Rolf Eggert og smiler skævt.\nFørste dag på pædagogseminariet blev dog også et møde med en verden, som han ikke var vant til at begå i sig.\nRolf Eggert fjernede sit hår i fængslet, men da han begyndte på studiet, lod han det gro ud igen. Foto: Privat\n30-årige Rolf Eggert var på det tidspunkt blevet flyttet til et åbent fængsel, og derfor kunne han komme på udgang, når han skulle i skole. Kontrasten mellem drabsmænd og helt almindelige studerende var dog overvældende.\nFor selvom folk diskuterede banale ting som opgaver, eller hvor de skulle feste om aftenen, var der stadig krig i Rolf Eggerts hoved.\n- Hver dag på seminariet var som at deltage i en rockerkrig for mig. Forskellen var bare, at jeg overhovedet ikke følte mig som en af dem. Jeg kunne ikke koderne for, hvordan man skulle tale og tænke. Jeg var vant til at rejse mig, råbe højt eller slå for at vinde en diskussion, siger han.\nUnder studietiden blev Rolf Eggert mere og mere opmærksom på at få sit udseende til at blende ind blandt de andre. Foto: Privatfoto\nRolf Eggert gjorde derfor ikke studiet færdigt - i første omgang. I dag kan han se, at han ikke var klar til den store omvæltning, det var. I stedet kom han i praktik i en klub for unge. Og her var der noget, han kendte.\nDer var rødder, som ham selv, som han rent faktisk kunne gøre en forskel for.\nSenere fik han også en deltidsstilling, hvor han skulle arbejde med de helt hårde typer, som ikke passede ind i en almindelig ungdomsklub. Han var god til jobbet, og det gav ham en tro på sig selv. Men en dag blev han indhentet af fortiden.\nLedelsen i det nye job havde lavet et baggrundstjek på ham og set, at hans straffeattest var plettet. Den dag mistede han Rolf Eggert derfor begge sine jobs.\n- Lige der ramlede alt. Jeg tænkte: "Nu kan de rende mig. Jeg vidste, at jeg ikke var god nok". Alle tanker fløj gennem mit hoved, og jeg havde mest lyst til at søge mod det, jeg kendte: Vodka, stoffer og kriminalitet, siger han.\nMidt i sit tankemylder valgte han dog at ringe til en person, som han havde mødt under sin praktiktid. Han hed Milo og havde en socialpædagogisk virksomhed, hvor han hjalp udsatte unge.\n- Det er noget lort, Milo. Jeg er lige blevet fyret, sagde Rolf som det første.\nMilo spurgte, hvor han var, og kort tid efter sad han i Rolfs rækkehus.\n- Hvad fa’en gør vi nu, Rolf?, spurgte han.\nRolf Eggert hæftede sig ved ordet "vi". Milo ville gerne hjælpe ham.\nRolf Eggert sammen med sin mentor Milo. Foto: Privatfoto\nMilo foreslog muligheden for at få Rolf i løntilskudsjob i sit firma. Samtidig var han den første i Rolfs liv, der spurgte: "Hvordan har du det?". Og som tog sig tid til at høre svaret.\nI begyndelsen vidste Rolf ikke, hvad han skulle svare. Det havde han aldrig taget stilling til, men med tiden lærte han at åbne mere op. Og imens iagttog han, hvordan Milo arbejdede.\nDet var også med Milos støtte, at han senere gennemførte pædagogstudiet.\n- Jeg mødte bestemt mange udfordringer og faldt også mange gange. Men jeg blev samlet op af Milo, som forstod mig og aldrig dømte mig, siger Rolf Eggert.\nSiden har han arbejdet på at blive den person, som Milo var for ham - bare for andre unge.\nI dag bruger Rolf Eggert stadig Milo til sparring, hvis han har brug for at vende noget. Foto: Privatfoto\nI dag har Rolf Eggert sin egen virksomhed, hvor kommuner hyrer ham som mentor for udsatte mennesker. Han holder foredrag og har rådgivende samtaler.\nMen det har krævet hårdt arbejde at nå dertil.\nSom følge af oplevelserne i rockermiljøet og sin opvækst fik Rolf Eggert i 2008 konstateret PTSD. Gennem terapi begyndte han at arbejde mere med sig selv og finde dybere ned i lagene af sin egen historie.\nDet inspirerede ham til at uddanne sig til psykoterapeut, hvor han lærte, at man er nødt til at kunne forstå og hjælpe sig selv, før man kan hjælpe andre.\nMentor og familiefar\nRolf Eggert har i dag tre børn og er gift med sin kone Katja. Foto: Privatfoto\nRolf Eggert bor i dag på Fyn sammen med sin kone og er far til tre børn. Han har med egne ord "allround et rigtig godt liv", og for nylig har han også genskabt kontakten til sin far, som han nu ses jævnligt med.\nIndimellem kan Rolf Eggert stadig mærke sin PTSD-lidelse spøge. Det sker især, hvis han bliver presset eller stresset. Så bliver han nervøs eller får en kortere lunte, og så ved han, at han skal geare ned.\nSelvom han i dag føler, at han er landet, er jobbet som mentor stadig uforudsigeligt. Gaven er dog, når han ser, at det lykkedes for unge mennesker at nå deres drømme.\n- Det giver mig rigtig meget at hjælpe. For det er også lidt mig selv, jeg hjælper. Det er den der lille dreng og unge mand, som aldrig fik hjælp. Så det er en kæmpe tilfredsstillelse, siger Rolf Eggert.\nDerfor gør det også ondt, når han ikke kan hjælpe eller nå at svare de mennesker, der indimellem skriver til ham privat. Men hjælpen er nødt til at gå gennem kommunen.\nI dag følger Rolf Eggert stadig med i, hvad dem med rygmærker går og laver. Han har også hjulpet nogle stykker, der ville ud af miljøet.\n- Jeg kan se, at det er blevet meget hårdere. At være rocker drejer sig om noget andet i dag, uden at jeg ville sætte flere ord på det. Men jeg er meget glad for, at jeg ikke er der i dag, siger Rolf Eggert.\nAt det lykkedes med at lande i et andet liv er for Rolf Eggert lige så stort som at få sit første rygmærke. Foto: Privatfoto\nFør i tiden var det at være rocker alt, han havde. Fordi det var det eneste, han havde opnået. I dag er det lykkes at sætte noget andet i stedet.\nRolf Eggert fortæller gerne de unge, han arbejder med, sin historie - når han tror, den kan gavne. Nogle kan genkende den ensomhed, han oplevede i sin barndom. Andre har sagt til ham, at den viser, at der håb.\nFor Rolf er det dog vigtigt, at hans historie ikke bliver det eneste billede på at lykkes. Mindre kan også gøre det.\nDet handler om at møde folk der, hvor de er, mener han. For hvis man forsøger at møde folk uden fordomme, så er det også nemmere at få en forståelse for, hvad de slås med.\nOfte er der en grund til, at folk er landet i problemer. Ligesom der var en grund til, at han endte med tatoveringer op ad begge arme i en celle i Vridsløselille Statsfængsel.\nNår Rolf ser tilbage, er det tydeligt for ham, at han ikke kun har sig selv at takke for, at det lykkedes at ændre kurs. Selvfølgelig begyndte det med hans egen beslutning og det mål, han satte, da han trådte ned fra skamlen i fængselscellen.\nMen uden hjælp var det aldrig lykkedes. Det er han sikker på.\n- Men følelsen af, at det lykkedes, den er nærmest lige så ubeskrivelig, som da jeg fik mit første rockermærke, siger Rolf Eggert og smiler.\nSe 'En eks-rocker rydder op' allerede nu på TV2 PLAY eller på TV 2 tirsdag 9. februar klokken 20.50.\nSe 'En eks-rocker rydder op', hvor Rolf blandt andet hjælper Christine, på TV2 PLAY.